open-index/open-wikipedia-markdown huggingface dataset:
Tenzin Choedrak

**Tenzin Choedrak** (født 15. april 1922 i fylket Rinbung i prefekturet Shigatse i Tibet, død 6. april 2001 i Dharamsala i India) var en tibetansk lege, hovedlege for den 14. Dalai Lama, og ble ansett som en ekspert på tibetansk medisin.

Han ble fengslet av kineserne uten formell siktelse og utsatt for tortur i 17 år. Hans samlede tid i fengsel varte i nesten 22 år fra 1959 til 1980.

## Bok
* *The Rainbow Palace*, 2000 - ISBN 0-553-81303-X / ISBN 978-0-553-81303-6

## Referanser


## Eksterne lenker
* Testimony before the US House International Relations Committee https://web.archive.org/web/20070322200942/http://www.savetibet.org/advocacy/us/proceedings/househirctenzinchoedrak.php
* Kort biografi https://web.archive.org/web/20070927172911/http://www.buddhapia.com/tibet/tibetcen/tmai/bio.html
Rinbung

**Rinbung** eller **Rinpung** (tibetansk: རིན་སྤུངས་རྫོང, Wylie: *rin spungs rdzong*, offisielt: *Rinpung Dzong*, kinesisk: 仁布县, pinyin: *Rénbù Xiàn*) er et fylke i prefekturet Xigazê i den autonome region Tibet i Folkerepublikken Kina. 

I 1999 talte det 30.694 innbyggere.

## Administrative enheter
**Storkommune:**
* Dejilin 德吉林镇
**Kommuner:**
*Tangxiong 康雄乡, Qiewa 切娃乡, Mu 母乡, Renbu 仁布乡, Ranba 然巴乡, Padang 帕当乡, Pusong 普松乡, Zhaba 查巴乡.

## Referanser
Cupitha purreea

***Cupitha purreea*** er en sommerfugl som tilhører familien smygere (Hesperiidae. Den er den eneste kjente arten i sin slekt.

## Utseende
En middelsstor smyger. Oversiden er brun med gule tegninger, undersiden mest brungul.

## Levevis
Larvene har blitt funnet på slyngplanten *[[Quisqualis indica]]* (familien Combretaceae).

## Utbredelse
Arten er vidt utbredt i Sørøst-Asia, fra det sørlige India til Sulawesi.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Erionotini Distant, 1886 
**************** slekten *[[Cupitha]]* Moore, 1884 
***************** *Cupitha purreea* (Moore, 1877)

## Kilder
* Brower, A.V.Z. & Warren, A. (2007) *Cupitha* på *Tree of life* http://tolweb.org/Cupitha_purreea/
* Markku Savela's Lepidoptera and some other life forms: Sjekkliste over artene. Hentet 2.9. 2012.
* Indian Foundation for Butterflies - *Cupitha purreea*, med bilder av voksne, larver og pupper http://ifoundbutterflies.org/292-cupitha/cupitha-purreea 

## Eksterne lenker
*
Chushi Gangdruk

**Chushi Gangdruk** (tibetansk: ཆུ་བཞི་སྒང་དྲུག་; Wylie: *Chu-bzhi-sgang-drug*) er en tibetansk geriljabevegelse som oppstod i det sentrale Tibet i 1950-årene for å bekjempe Folkerepublikken Kinas anneksjon av Tibet. 

Bevegelsen ble grunnlagt i Lhoka i 1958 for å fordive Folkets frigjøringshær fra Tibet og bestod av etniske tibetaner fra Kham og Amdo, som hadde flyktet unna jordreformene i sine hjemregioner. Bevegelsens navn betyr «fire elver og seks fjellkjeder», som siktet til elver og fjell i Kham-regionen. De fire elvene er Salween, Yangtze, Mekong og Gulelven, og de seks fjellkjedene er Ngul Dza Zhamo Gang, Por bor Gang, Mi ngya Rawa Gang, Tshawa Gang, Markham Gang og Marzha Gang.

Under det tibetanske opprøret i 1959 kom bevegelsen til å lede motstanden mot det kinesiske styret i det sentrale Tibet. Motstanden fortsatte etter 1960 fra baser i den nepalske regionen Mustang. Bevegelsen mottok en viss støtte fra CIA, men den ble avsluttet i 1974 i samband med tilnærmingen mellom USA og Kina.

## Referanser


## Litteratur
*Knaus, John Kenneth (1999): *Orphans of the Cold War: America and the Tibetan struggle for survival*. New York: PublicAffairs. Libris 6910465. ISBN 1-891620-18-5
*McGranahan, Carole. (2010): *Arrested histories: Tibet, the CIA, and memories of a forgotten war*. Durham, N.C.: Duke University Press. Libris 12162704. ISBN 0-8223-4751-2
*Tsering Shakya (1999): *The dragon in the land of snows: a history of modern Tibet since 1947*. London: Pimlico. Libris 5489242. ISBN 0-14-019615-3 (hft., Penguin Compass, 2000)

## Eksterne lenker
* Chushi Gangdruks offisielle webside
Einar Haffner

**Einar Haffner** (født 14. mars 1869 i Horten, død 27. januar 1934) var en norsk geograf, skolemann, lærebokforfatter og rektor for Frogner skole fra 1919 til sin død. Han ble cand.real. i 1893.

Han hadde bl.a. verv som medlem av det pedagogiske seminars råd fra 1922, medlem av Oslo skolestyre 1917–1919, styret for Filologenes og realistenes landsforening 1916–1922, styreformann for Den akademiske lærerstands understøttelseskasse fra 1927 og medlem av Norsk Geografisk Selskaps råd fra 1912.

Han utgav bl.a. *Geografi for middelskolen*, *Fysisk geografi*, *Økonomisk geografi* og *Atlas for middelskolen*. Han var videre redaktør for oppgavesamlinger i matematikk for gymnaset sammen med Theodor Haagaas, som ble utgitt under tittelen *[[Haffner og Haagaas]]* (eller *Haagaas og Haffner*) i perioden 1925–1979.

Han var oldebarn av offiseren Johan Frederich Wilhelm von Haffner, en av kong Christian Frederiks nærmeste medarbeidere.

## Referanser
Cody Cameron

**Cody Cameron** (født 1970) er en amerikansk stemmeskuespiller og filmregissør. Han har blant annet gitt stemme til Mr. Weenie i reklamefilmer fra *[[Open Season]]*.

## Eksterne lenker
*
Morten Krohg

**Morten Krohg** (født 18. august 1937) er en  norsk maler og grafiker. Han var professor i anvendt estetikk og ansatt ved Høgskolen i Oslo fra 1997 til 2007. Han er sønn  av Per Krohg. 
## Utdannelse og virke
Fra 1956 gikk han på Statens kunstakademi i Oslo,  i 1960–61 studerte han i Paris. Allerede i 1963 ble han medlem i Bildende Kunstneres Styre, et verv han hadde til 1966, og fra 1967 til 1969 var han direksjonsformann i Kunstnernes hus. I den perioden organiserte han mange viktige utstillinger av moderne og eksperimentell kunst. Han deltok også aktivt i debatt om kunstens stilling i samfunnet og i politiske stridsemner som Vietnamkrigen og kampen mot EF, noe som også preget kunsten. Fra 1973 til 1979 var han hovedlærer ved Vestlandets kunstakademi i Bergen, fra 1986 til 1989 var han rektor samme sted.  I perioden 1980 til 1985 var han formann i den Norske Biennalekomite. Han har også vært lærer ved Asker kulturskole. Fra 1998 til 2003 var han konsulent for Norges forskningsråd. 
## Stipend
* Brynestads minnestipend 

## Bibliografi
* *Rekonstruerte minner*  ISBN 978‐82‐8221‐004‐1 

## Referanser


## Kilder
* *Morten Krohg 70 år*. Artikkel i Aftenposten Kultur 18. august 2007 side 14

## Eksterne lenker
* Morten Krohg. () I Store norske leksikon.
* Bilder av Morten Krohg hos grasgruppa.no
Absorpsjonskoeffisient

**Absorpsjonskoeffisienten** α er en egenskap til et stoff som avgjør hvor mye energi stoffet kan absorbere. Dette kan for eksempel være lydbølger eller elektromagnetisk stråling. Wallace Sabine var en pionér innen akustikk og definerte enheten sabine. En sabine er definert som brøkdelen av akustisk kraft som blir absorbert av et åpent vindu på én kvadratmeter. I SI-systemet blir enheten til absorpsjonskoeffisienten målt i inverse meter, og er representert med den greske bokstaven α.
Artjom Loginov

**Artjom Loginov** (født 23. juni 1991) er en russisk handikappet friidrettsutøver, som konkurrerer i sprintløp. Han konkurrerer i klassen T13, som er en klasse for synshemmede. 

## Karriere
Ved VM i friidrett for handikappede 2011 (*IPC Athletics World Championships*) i Christchurch på New Zealand i januar fikk han femte beste tid i kvalifiseringen på 200 meter (T12), og nådde ikke finalen. Heller ikke på 100 meter nådde han finalen. Han deltok også på 4 x 100 meter stafett i klassen T11-13, der Russland vant gull.

I april deltok han også ved VM i friidrett for blinde (*IBSA World Championships and Games*), der han fikk sølv på 100 meter i klassen T12, bak polske Mateusz Michalski. På 200 meter endte han på fjerdeplass, med tiden 23,26.

Ved Paralympiske sommerleker 2012 i London fikk han bronse på 200 meter i klassen T13. I finalen løp han på 22,03, som var ny personlig rekord. Han nådde også finalen på 100 meter, og endte der på femteplass med tiden 11,18. 

## Referanser


## Eksterne lenker
* London 2012 - Artem Loginov
* London 2012 - Athletics - Men's events (resultater PL 2012)
Liste over tildelinger av Politiets hederskors

**Liste over tildelinger av  Politiets hederskors** er en oversikt over personer som har mottatt den norske utmerkelsen Politiets hederskors. Utmerkelsen ble etablert i 2002. Tildeling ble innstilt i 2011 og gjenopptatt i 2019.

Politiets hederskors er den fremste av etatsutmerkelsene i politiet og rangerer foran Politimedaljen med laurbærgren og Politimedaljen.

De fleste som har mottatt Politiets hederskors er politimestre som mottok utmerkelsen ved fratredelse, pensjonering eller ved omorganisering av politidistriktene i 2002. Tre utmerkelser er gått til utlendinger.

## Oversikt over tildelinger
Listen er basert på offentliggjorte opplysninger om mottagere.

## Referanser
Låla! (album)

***Låla!*** er et musikkalbum med Sverre Kjelsberg og Mattis Hætta, utgitt i 1980.

### Sporliste
;Side A
#a «Høst-joik» (Trad.)
b. «No e det høst» (David Chocron/Dagfinn Rasmussen)
# «Låla!» (Sverre Kjelsberg)
# «Louhti» (Trad.)
# «Mihkkala» (Trad.)
#a «Oskal Ante» (Trad.)
b. «Reisesang» (David Chocron/Dagfinn Rasmussen)
# «Snøjoik» (Kirsten Hætta)
# «Sovnevise» (Sverre Kjelsberg/Brynjar Tollefsen)
# «The Lady from Mollesok» (Trad./David Chocron/Mattis Hætta)
# «Stallo-Trollet» (Sverre Kjelsberg/Mary Somby)
:Side B
# «Ailo» (Trad.)
# «Vårvise» (Ragnar Olsen)
# «Ovias Ovla» (Trad.)
# «Vuggejoik» (Trad.)
# «Larina» (Trad.)
#a «Mikkel Buljo» (Trad.)
b. «Her kommer sommer» (David Chocron)
# «Andda Risten» (Trad.)
# «Samegutt» (Sverre Kjelsberg/Nils Utsi)
#a «Idja» (Nils-Aslak Valkeapää)
b. «Nattvise» (David Chocron/Tove Myhre)
# «What, Another Joik?» (Healey/Chocron)

## Medvirkende
### Musikere
* Sverre Kjelsberg - sang, gitar, kor, låtskriver
* Mattis Hætta - sang, joik, kor, låtskriver
* Tor Welo - piano
* Bent Patey - gitar
* Terje Venaas - bass
* Finn Sletten - trommer
* Brynjulf Blix - synthesizer
* David Chocron - synthesizer, arrangement, låtskriver, produsent
* Freddy Dahl - gitarsolo på *No e det høst*
* Ketil Ege - fioliner på *Addna Risten*
* Fredensborg Gatekor - barnekor 
### Øvrige
* Haakon Manheim - tekniker 
* Tom Gjertsen - coverfoto
Norsk fotball 2013

## Herrelandslaget
:*Utdypende artikkel: [[Liste over Norges landskamper i fotball for herrer 2010-2015#Norges landskamper 2013|Liste over Norges landskamper i fotball for herrer 2013]]*

## Norgesmesterskapet for menn
:*Utdypende artikkel: [[Norgesmesterskapet i fotball for menn 2013|NM fotball 2013]]*

Molde og Rosenborg møttes i finalen på Ullevaal Stadion søndag 24. november.

## Tippeligaen
:*Utdypende artikkel: [[Tippeligaen 2013]]*

## Adeccoligaen
:*Utdypende artikkel: [[1. divisjon fotball for herrer 2013|Adeccoligaen 2013]]*

## 2. divisjon herrer
:*Utdypende artikkel: [[2. divisjon fotball for herrer 2013|2. divisjon 2013]]*

### Avdeling 1

### Avdeling 2

### Avdeling 3

### Avdeling 4

## 3. divisjon herrer
:*Utdypende artikkel: [[3. divisjon fotball for herrer 2013|3. divisjon 2013]]*

### Avdeling 1

### Avdeling 2

### Avdeling 3

### Avdeling 4

### Avdeling 5

### Avdeling 6

### Avdeling 7

### Avdeling 8

### Avdeling 9

### Avdeling 10

### Avdeling 11

### Avdeling 12

## 4. divisjon herrer
:*Utdypende artikkel: [[4. divisjon fotball for herrer 2013|4. divisjon 2013]]*

## 5. divisjon herrer
:*Utdypende artikkel: [[5. divisjon fotball for herrer 2013|5. divisjon 2013]]*

## Kvinnelandslaget

## Norgesmesterskapet for kvinner
:*Utdypende artikkel: [[NM i fotball for kvinner 2013]]*

 og  møttes i finalen på Ullevaal Stadion lørdag 23. november.

## Toppserien

## 1. divisjon kvinner
Janus á Húsagarði

**Janus á Húsagarði** (født 13. desember 1975 i Tórshavn) er en færøysk barnebokforfattere og illustratør.

## Bibliografi
*2008: *Ferðin hjá Mosamollis* (færøysk, dansk og engelsk) 
*2010: *Ferðin hjá Mosalisu* (færøysk, dansk og engelsk) 

## Priser
* 2010 - Barnamentanarheiðursløn Tórshavnar býráðs

## Referanser
Tony Gunawan

**Tony Gunawan** (født 9. april 1975) er en amerikansk badmintonspiller, som tidligere representererte Indonesia. Han kvalifiserte seg til Sommer-OL 2012 i London etter å ha kommet blant de beste på verdensrankingen , der han røk ut i gruppespillet i singel, etter å ha tapt alle kampene sine.

## Referanser


## Eksterne lenker
*
Sankt Michaels kirke i Berlin

**Sankt Michaels kirke** (tysk: Sankt-Michael-Kirche) er en kirke i ortsteilen Mitte i Berlins bydel Mitte. Den danner et fondmotiv i Luisenstadtkanalens lengderetning. Kirken ble oppført i 1851 av August Soller i en rundbuestil, typisk for Sollers lærer, Karl Friedrich Schinkel. Den er ved siden av Sankt Hedwigkatedralen blant de eldste katolske kirkebygg i Berlin. 

Theodor Fontane betegnet den som Berlins aller vakreste kirke i sitt bindsterke verk *[[Wanderungen durch die Mark Brandenburg]]* 

Kirken ble delvis ødelagt under den andre verdenskrigen, men er siden renovert.

Kirken har tre skip, den er 55 meter lang, 30 meter under taket og langskipet er 19 meter bredt. Bronsekuppelen rager 56 meter i været. Michaelfiguren ved inngangsfasaden er utført av August Karl Eduard Kiss (1802-1865). Den er imidlertid en kopi og ikke laget for denne kirken.

## Referanser

## Eksterne lenker
* 
* Berlins liste over kulturminnesmerker
Henrik Dedichen

**Henrik Arnold Thaulow Dedichen** (1863–1935) var en norsk psykiater som drev eget asyl. 

Etter Gjertsens skole i Kristiania og examen artium i 1882 ble det cand.med. fra Det Kongelige Frederiks Universitet i 1889, hvorpå han ordnet egen praksis på Ramstad, dernest i Horten fra 1890 til 1893. I 1894 fikk han jobb ved sinnssykeavdelingen på Gaustad sykehus. I 1899 fikk Dedichen lov til å drive eget asyl. Dette gjorde han i et par år på Store Løken i Bærum. Dr. Dedichens privatasyl på Trosterud i Østre Aker ble grunnlagt i 1901 og drevet av ham til 1933. Dedichen arbeidet for reformer innen sinnssykepleien.

Dedichen mente at sinnslidende ville ha det bedre om de ble behandlet som vanlige pasienter, og hans privatasyl ble drevet som en åpen avdeling. Fra 1901 til 1906 grunnla og utgav han *Tidsskrift for nordisk retsmedicin og psykiatri*.

Henrik var sønn av Hans Gabriel Sundt Dedichen (1836–99), som var lege ved Modum bad og ved Blaafarveverket. Moren het Caroline Henriette Fredrikke Thaulow (1836–1917), hvis far Heinrich Arnold Thaulow (1808–1894) hadde startet  Modum bad.  Selv giftet Henrik seg 1890 i Kristiania med Antoinette (Toinon) Pauline Marie Nyblin (1861–1941).
:*Se [[Dedichen]] og [[Thaulow]]
Dedichen var far til barnebokforfatter [[Aimée Sommerfelt]].

== Utvalgte publikasjoner ==
* *Sundt og sygt sjæleliv* (1898)
* *Paa begge sider af sindssygdommens grænse* (1898)
* *Fra Nationaltheatret (Förste sæson). Indtryk og stemninger* (1900)
* *Die Heil- und Pflegeanstalten für psychisch Kranke in den skandinavischen Ländern im Jahr 1900* (1901) 
* *Ægteskabsstiftelsen og deraf flydende forholde fra retsmedicinsk - fortrinsvis retspsykiatrisk - standpunkt* (1901) 
* *Frisind og slavesind'' (1919)

## Referanser


## Litteratur
* 

## Eksterne lenker
* Henrik Dedichen fra Norsk biografisk leksikon
* Henrik Dedichen fra Store norske leksikon
Metodistkirken på Grünerløkka

**Metodistkirken på Grünerløkka** er Oslos eldste frikirke og ligger i Thorvald Meyers gate 56 A. Kirkebygget ble innviet den 23. august 1874. Glassmalerier og altertavle er fra 1924. Altertavlens tema er Emmausvandrerne.

Kirken huser fast to menigheter, i tillegg det leies ut til vekslende andre menigheter. De to faste menighetene er den norske metodistmenigheten og IMCO (International Methodist Church Oslo)

Den norske metodistmenigheten ble stiftet i 1865 under navnet **1. metodistkirke**, men menigheten skiftet navn til Metodistkirken på Grünerløkka i 2006.

## Litteratur
* 
* 

## Eksterne lenker
* Oslo byleksikon
Hoderegning

**Hoderegning** er en matematisk ferdighet, der en i stedet for å skrive ned et regnestykke, utfører det i tankene. Ferdigheten var av en viss verdi i tiden før kalkulatorer og elektronikk tok over.

Slike regnestykker kunne ha sin nytte, ved innkjøp, der en kunne gjøre seg en formening om hvor mye man skulle betale. Det hendte en sjelden gang at kassadamer og andre regnemaskinoperatører tastet feil. 

Mere avansert hoderegning kunne dreie seg om bruk av gangetabeller og enklere matematiske formler, der det kunne spares tid ved at selve regnestykket ellers måtte utføres i sin helhet på papir.
Bolaños

**Bolaños** kan sikte til:

*Personer:*
* Christian Bolaños (f. 1984), costaricansk fotballspiller
* Enrique Bolaños (f. 1928), president i Nicaragua (2002–2007)
* Rodrigo Bolaños Zamora (f. 1950 eller 1951), costaricansk økonom

*Steder:*
* Bolaños (Jalisco), en kommune i den meksikanske delstaten Jalisco

*Annet:*
* Tobías Bolaños internasjonale lufthavn, en flyplass i Costa Ricas hovedstad San José
* Brannen i Ycuá Bolaños (2004), en brann i kjøpesenteret i Asunción i Paraguay

## Se også
* Bolaño (pekerside)
* Bolanos (pekerside)
Bolaño

**Bolaño** kan sikte til:

*Personer:*
* Jorge Bolaño (1977-2025), colombiansk fotballspiller
* Roberto Bolaño (1953–2003), chilensk forfatter

## Se også
* Bolaños (pekerside)
* Bolano (pekerside)
Norges Grunnlov § 3

**Paragraf 3 i [[Norges Grunnlov]]** er grunnlaget for at den utøvende makt i Norge ligger hos Kongen (regjeringen).

## Paragrafens nåværende tekst
*Den utøvende makt er hos kongen eller hos dronningen, hvis hun har 
ervervet kronen etter bestemmelsene i § 6, § 7 eller § 48 i denne Grunnlov. Når den utøvende makt således er hos dronningen, har hun alle 
de rettigheter og plikter som ifølge denne Grunnlov og landets lover innehas av kongen.*
## Referanser
Norges Grunnlov § 121

**Paragraf 121 i [[Norges Grunnlov]]** er Grunnlovens endringsregel. Den regulerer hvordan Stortinget kan endre, fjerne eller tilføye noe til Grunnloven. Paragrafen stiller opp både materielle og prosessuelle krav til hvordan endring skal utføres.

Paragrafen har blitt benyttet mange ganger siden Grunnloven ble vedtatt i 1814, da som § 112. Se oversikt over grunnlovsendringer.

## Prosessuelle krav
Følgende prosessuelle krav må være oppfylt for at en endring, fjerning eller tilføyelse til Norges Grunnlov skal anses som gyldig:
* Forslag om endring må fremsettes på første, andre eller tredje Storting etter et nytt valg. Det vil si at forslag til endringer ikke kan fremsettes siste året i en stortingsperiode

* Forslaget skal ved fremleggelse også kunngjøres offentlig
* Forslaget må godkjennes på første, andre eller tredje storting under neste stortingsperiode
* To tredjedeler av Stortinget må stemme for endring (såkalt kvalifisert flertall).
* To tredjedeler av Stortinget må være tilstede ved avstemning (dette følger av § 73)
* Ved vedtak skal endringen underskrives av stortingspresidenten og stortingssekretæren og oversendes til Kongen for offentliggjøring. Kongen har ikke vetorett slik han har for vanlige lovvedtak etter § 78.

## Materielle krav
Følgende krav til grunnlovsendringens innhold må være oppfylt for at endringen skal være gyldig:

* Endringen må ikke motsi Grunnlovens prinsipper
* Endringen må ikke forandre konstitusjonens ånd

De materielle kravene gir ingen presise retningslinjer for hva som er innenfor kravene eller ikke. Ingen endringer av Grunnloven vedtatt av Stortinget har blitt ansett for å være i strid med disse kravene.

## Paragrafens nåværende tekst

## Eksterne lenker
* Paragraf 121 i Norges Grunnlov hos Lovdata
Inktomi (krater)

**Inktomi** er et krater på Saturns måne Rhea og er 47,2 kilometer i diameter.

Krateret er oppkalt etter Inktomi i den amerikanske mytologien.

## Referanser
Bolano

**Bolano** kan sikte til:

*Steder:*
* Bolano (Liguria), en italiensk kommune i provinsen La Spezia i Liguria
* Bolano (Fisciano), en frazione i italiensk kommunen Fisciano i provinsen Salerno i Campania

*Annet:*
* Bolaño (pekerside)

## Se også
* Bolanos (pekerside)
Eureka (California)

**Eureka** er en by i Humboldt County i delstaten California, USA. Eureka er administrasjonssenter (*county seat*) i Humboldt County og hadde 27 217 innbyggere per 2011.

Byen er kjent for sin særegne arkitektoniske stil, som gjør den til et populært turistmål. Eureka har også status som et «California Historical Landmark», og gamlebyen er oppført på USAs «National Register of Historic Places». 

## Bildegalleri

Fil:Eureka Old Town and Clock.jpg|Gamlebyen i Eureka.
Fil:The_Pink_Lady_in_Eureka.jpg|Eksempel på arkitekturen i Eureka; dette huset kalles «The Pink Lady» (norsk: Den rosa damen).


## Referanser


## Eksterne lenker
*
Bolanos

**Bolanos** kan sikte til:

*Steder:*
* Bolanos (elv) (*Bolanos River*), på den amerikanske øya Guam
* Bolanos (fjell) (*Mount Bolanos*), på den amerikanske øya Guam

*Annet:*
* Bolaños (pekerside)
* Bolano (pekerside)
Minuteman-prosjektet

**Minutemen** er navnet på en høyreekstrem innvandringsfiendtlig bevegelse i USA, særlig knyttet til de to militante organisasjonene *Minuteman Project* og *Minuteman Civil Defense Corps*, som består av privatpersoner som «patruljerer» grenseområder for å hindre påståtte «ulovlige innvandrere» (i all hovedsak mexicanere) fra å oppholde seg i USA. Bevegelsen er mest aktiv i Arizona, og var mest aktiv på 2000-tallet. De siste årene har aktiviteten sunket.
Motorsykkelsport

**Motorsykkelsport** er konkurransekjøring med motorsykkel, og er en form for motorsport. Motorsykkelsporten består av flere grener, slik som motocross og roadracing. 

Motorsykkelsporten har sin historie tilbake til 1890-tallet, da de første konkurransene med motorsykler ble arrangert i Frankrike. Etter hvert oppstod ulike konkurransegrener, og motorsyklene ble inndelt i klasser etter sylindervolum og vekt.

## Grener
* Dragracing
* Enduro
* Freestyle Motocross
* Motocross
* Roadracing
* Speedway
* Supermotard
* Trial
Radoslav Zlatanov

**Radoslav Zlatanov** (født 1987) er en bulgarsk handikappet friidrettsutøver, som konkurrerer i sprintløp og lengdesprang. Han konkurrerer i klassen F13, som er en av klassene for utøvere med cerebral parese. 

## Karriere
I de paralympiske sommerleker 2008 deltok han på 100 og 200 meter i klassen T13. Her nådde han finalen på 100 meter, der han endte på femteplass med tiden 11,11. På 200 meter nådde han ikke finalen, med 23,22 sekunder og 11. beste tid i kvalifiseringen.

I VM i friidrett for handikappede 2011 (*IPC Athletics World Championships*) i Christchurch på New Zealand i januar kom han fjerdeplass på 100 meter, med tiden 11,30.

I de paralympiske sommerleker 2012 i London fikk han bronse i lengde i klassen F13, med 6,81 meter og ny personlig rekord. I finalen løp han på 22,03, som var ny personlig rekord. Han nådde også finalen på 100 meter, og endte der på sjetteplass med tiden 11,25. Han var også påmeldt i 200 meter, men stilte ikke til start.

## Referanser


## Eksterne lenker
* London 2012 - Artm Loginov
* London 2012 - Athletics - Men's events (resultater PL 2012)
Symbionese Liberation Army

**Symbionese Liberation Army**, **Den symbiotiske frigjøringshæren**, (**SLA**) var ei statsgeriljagruppe i USA bestående av væpnede venstreaktivister, med virksomhet mellom 1973 og 1975. Gruppa begikk bankran, to mord og andre kriminelle aktiviteter.

SLA ble spesielt kjent for kidnappingen av Patricia Hearst og hennes kjæreste Steven Weed fra deres hus i Berkeley, California. Interessen rundt dramaet økte i det Hearst kunngjorde at hun hadde blitt med i SLA. Hun ble observert i å delta i gruppas ulovlige aktiviteter, men hevdet senere at hun hadde blitt holdt i fangenskap, blitt voldtatt og hjernevasket.

Noen medlemmer forble på frifot helt fram til 1999 og 2002.

## Eksterne lenker
*
Asbjørn Schaathun

**Asbjørn Schaathun** (født 1961) er en norsk komponist som arbeider mye med computerassistert komposisjon.

## Liv og virke
Schaathun fikk sin utdannelse ved Norges musikkhøgskole og Royal College of Music i London. Videre studier og arbeide ved IRCAM i Paris.

Schaathun stiftet Musikkhøgskolens Samtidsensemble og i 1986 samtidsmusikkensemblet Oslo Sinfonietta og var leder for Norsk Komponistforening i perioden 2006-12. Fra 2013 er han professor i komposisjon
ved Norges musikkhøgskole. Han skriver også musikkfaglige artikler, musikkomtaler og annet. Schaathun er også grunnlegger av Musikkhøgskolens Samtidsensemble og dets profesjonelle etterfølger Oslo Sinfonietta.

Schaathun har også vært dypt involvert i norsk og skandinavisk musikkpolitikk. Ved siden av en rekke mindre mindre verv, var han i 2006-2012 styreleder i Norsk Komponistforening, så vel som formann i Nordisk Komponistråd i perioden 2010-12.

## Priser og utmerkelser
* 1987: Norsk Komponistforening: «Årets utøver» som kunstnerisk leder for Oslo Sinfonietta
* 1991: Gaudeamus-stiftelsens Louis Vuitton-pris for bassklarinett-konserten *Actions, Interpolations and Analyses*
* 1991: Årets verk i klassen stort verk for *Actions, Interpolations and Analysis*
* 1992: Bang & Olufsens musikkpris
* 2007: Edvard-prisen i klassen samtidsmusikk for *Double Portrait* - for fiolin, stort ensemble og live-elektronikk
* 2008: Lindemanprisen «for sin betydningsfulle innsats for norsk musikkliv»
* 2019: Nominert til Musikkforleggerprisen i klassen årets verk – klassisk/samtidsmusikk for *Solomons house*
* 2026: Nominert til Musikkforleggerprisen i klassen årets verk – lite ensemble for *How Long It´s Been Since I Could Write a Long Poem!*

## Produksjon
### Verk i utvalg
* *Ohne Titel - London 1985* (2016-17)
* *Nations for piano and orchestra* (2015-16)
* *Concerto Grosso* (2014)
* *Lament II* for kammerensemble (2013-14)
* *Wie die Zeit die Materie verändert* (III) for orkester (2007)
* *Musical Graffiti II*, "virtuoso drawings for amplified piano, large ensemble and tape with cosmic sounds" (1983–84)
* *Physis* for piano og live-electronics (1986/2003)
* *Action, Interpolations and Analyses*,  konsert for bassklarinett og stort ensemble (1988–90) 
* *Double Portrait*, for fiolinog stort ensemble (1991-92/1996/2002-06)
* *s – Miniatüre pour ensemble* (1992)
* *A Tabular System...* for engelsk horn, obo, harpe og slagverk (1988/1994-95)

### Diskografi
* Nordic Voices, *Djånki Don* (2008)
* Stavanger New Music Ensemble, *1-2-3 Happy Happy Happy! * (2001)
* Oslo Sinfonietta, *Actions, Interpolations & Analyses* (1995)
* Håkon Austbø, *Wanted* (2011)
* Frode Haltli, *Looking on darkness* (2002)
* Cikada Ensemble, *Svorsk, Swegian* (1996)
* *The Cikada Ensemble* (1992)
* Kenneth Karlsson - *the view was all in lines* (2012)

## Referanser


## Kilder
* 
* Notater til CD-en acd 4977 (1995)

## Eksterne lenker
* Hjemmeside med diskografi, verkliste og annet 
* Verkliste fra NB Noter
Maj Wechselmann

**Maj Wechselmann** (født 1. mars 1942 i København) er en svensk filmregissør, samfunnsdebattant og politisk aktiv i Vänsterpartiet.

Hennes dokumentarfilmer og debattinnlegg som ofte uttrykker en tydelig venstreprofil og skepsis til Vesten har fått mye oppmerksomhet.

I 2011 mottok hun Jan Myrdals stora pris – Leninpriset for sin dokumentarfilmvirksomhet. Hun mottar også garantilønn for kunstnerre fra den svenske staten.

## Referanser


## Eksterne lenker
* 
*
Henning Sjöström

**Henning Sjöström** (født 13. mai 1922 i Burträsk, Västerbotten, død 16. oktober 2011 i Stockholm) var en svensk advokat og forfatter.

Sjöström ble født som ett av tolv barn i en bondefamilie i Burträsk utenfor Skellefteå. Han var i ungdommen aktiv i friidrett og tilhørte eliten innen spydkast med en personlig rekord på 66,72 meter i 1944.

Han avla juridisk eksamen i 1948 og var virksom som advokat fra 1953 til 1990, samt etter 1995. Han ble blant annet kjent under den såkalte Haijbysaken på begynnelsen av 1950-tallet og for rettssaken om svenske thalidomid-ofre i 1964–68. 

Sjöström skrev en rekke bøker, både kriminalromaner, juridisk faglitteratur og memoarer samt en bok om sin buddhistiske tro.

## Referanser
Øystein Sundelin

**Øystein Rikheim Sundelin** (født 1985) er en norsk tidligere politiker, som fra 2021 arbeider med kommunikasjon og myndighetskontakt for elsparkesykkelselskapet Voi.

Han er oppvokst på Bekkelaget i Oslo.

Sundelin var leder i Oslo Unge Høyre fra 2006 til 2009, og formann i Den Konservative Studenterforening (DKSF) i 2006, mens han studerte jus ved Universitetet i Oslo.

Han var medlem av Oslo bystyre fra 2007 til 2023 og leder for Høyres bystyregruppe fra 2013 til 2015 og fra 2019 til 2021. Han har vært leder for bystyrets kultur- og utdanningsutvalg og byutviklingsutvalg.

Sundelin var byrådssekretær for presse og informasjon for byrådsleder Stian Berger Røsland fra 2010 til 2011.

Han er fra 2013 styreleder for Bækkelagets Sportsklub og Norway Cup.

Han er gift med journalist Lars Joakim Skarvøy. 

## Referanser
Solsteinen

:*For å lese om den norrøne navigeringskrystallen, se [[solstein]]*

**Solsteinen**, etter spansk *Piedra del Sol*, på engelsk også ofte kalt *Aztec calendar stone* («Den aztekiske kalendersteinen»), er en stor skulptur som ble laget av aztekerne i det førkolumbiske Mexico. Den er rikt dekorert med aztekiske skrifttegn og symboler i et sirkelrundt mønster hugget ut i relieff på en plan flate. Steinen er av basalt, 3,7 meter bred og veier 24 tonn. En er ikke sikker på hva alle detaljer i motivet betyr, men det viser blant annet aztekerkalenderen. Solsteinen ble trolig først og fremst brukt som seremonielt alter, blant annet for aztekernes menneskeofringer (*sacrificio gladiatorio*), og ikke som astrologisk og astronomisk kart. 

Skulpturen ble gjenoppdaget da en skulle reparere Mexico bys katedral (*Catedral Metropolitana de la Asunción de María*) ved Plaza de la Constitución, det sentrale torget i byen, i 1790. Katedralen ble reist på 1500-tallet rundt en kirke som var bygd på ruinene etter det aztekiske hovedtemplet Templo Mayor som de spanske erobrerne ødela i 1521. I dag befinner Solsteinen seg i Mexicos nasjonalmuseum for antropologi (*Museo Nacional de Antropología*) i Mexico by.

Solsteinen er ofte brukt som symbol på meksikansk kultur og identitet, og tegningen blir kopiert i ulike varianter i moderne meksikansk folkekunst.

## Se også

* Aztekerkalender
* Aztekisk skrift
* Cuauhxicalli, aztekisk offeralter  
## Eksterne lenker
*
Tbilisi opera- og balletteater

**Tbilisi opera- og balletteater** (georgisk: თბილისის ოპერისა და ბალეტის თეატრი) er den georgiske nasjonalscene for opera og teater, beliggende i Georgias hovedstad Tbilisi. 

Den ligger langs avenyen Rustavelis Gamziri i sentrum av byen. Huset sto ferdig i 1851 og er landets eldste operahus. Den har hatt forestillinger av stjerner som Montserrat Caballé og José Carreras.

Institusjonen ledes av David Sakvarelidze og ballettens kunstneriske leder er danserinnen Nina Ananiashvili. 

## Eksterne lenker
*
International Brotherhood of Teamsters

**International Brotherhood of Teamsters** (**IBT**) er en fagforening i USA og Canada. IBT ble dannet i 1903 gjennom en sammenslåing av flere lokale og regionale fagforeninger for kusker og sjåfører. I dag består foreningens medlemskap både av blåsnipparbeidere og funksjonærer, totalt 1,4 millioner medlemmer pr. 2008.

IBT er blant annet kjent for sin tidligere leder Jimmy Hoffa, som var foreningens president fra 1958 til 1971. Under Hoffas ledelse ble IBT beskyldt for å involvere seg i organisert kriminalitet og samarbeide med den amerikanske mafiaen.

## Eksterne lenker
*
Rustaveli-teateret

**Rustaveli-teateret** (georgisk: რუსთაველის თეატრი), også kjent som **Rustaveli statlige dramateater**, er et teater i Georgias hovedstad Tbilisi. Det ligger langs Rustaveli-avenyen i sentrum av byen. Teateret blei grunnlagt i 1879 som et artistselskap. Dagens bygning sto ferdig i 1901, og er i barokk og rokokkostil. Bygginga ble sponsa av Aleksander Mantasjev, og ble utforma av Cornell K. Tatisjtjev og Aleksander Sjimkevitsj. Teateret har tre scener, med henholdsvis om lag 800, 300 og 182 sitteplasser.

## Eksterne lenker
* Nettsted
USAs ambassade i Stockholm

**USAs ambassade i Stockholm** er USAs utenriksstasjon i Sverige. Ambassadør er siden 2011 Mark Francis Brzezinski. Ambassaden er beliggende i et innhegnet kontorkompleks i Diplomatstaden i Stockholm ved Dag Hammarskjölds väg 31 og med inngang fra Gärdesgatan 2.

## Historikk
Ambassadens historie går tilbake til 1782, da Benjamin Franklin tiltrådte som minister med virke fra Paris. Neste minister, og den første til å virke fra Stockholm, ble Jonathan Russell.

Ambassaden har vært åsted for en rekke demonstrasjoner og avsperringer, blant annet i forbindelse med terrorangrepet 11. september 2001 og Irak-krigen.

## Eiendommer
Ambassadebygningen ble innviet i 1955, tegnet av to amerikanske arkitekter; Ralph Rapson og hans kollega John Van der Muelen. Samme arkitektpar sto også bak USAs ambassade i København. Ifølge arkitekturtidsskriftet *dwell* etablerte Rapson og Van der Meulen med sin amerikanske ambassadebygning i Stockholm fra 1954 «et brohode for amerikansk modernisme på skandinavisk mark». Svensk kontaktarkitekt og samarbeidspartner for dette prosjektet var Anders Tengbom.

Den amerikanske ambassadørens residens ligger siden 1935 i Villa Åkerlund i samme område.

### Bildegalleri

Fil:USA ambassad 1955.jpg|Ambassadebygningen 1955.
Fil:USAs ambassad i Stockholm, 2010.JPG|Ambassadebygningen 2010.
Fil:Diplomatstaden_2008_Leg_3a.jpg|Residensen Villa Åkerlund.
Fil:Diplomatstaden 2008 Leg 3.jpg|Den amerikanske ambassadørens residens i Diplomatstaden.


## Referanser
Karl-Heinz Moehle

**Karl-Heinz Moehle** (født 31. juli 1910, død 17. november 1996) var en tysk ubåtkaptein under andre verdenskrig.

Moehle ble født i Øst-Friesland i 1910. Han ble med i Reichsmarine i 1930 og ble med i den nazistiske Kriegsmarine som utviklet ubåter i 1936.

I årene 1939 til 1941 var han ansvarlig for senkingen av 21 skip på tilsammen  tonn. For det mottok han både Jernkorset og Jernkorsets Ridderkors. Fra september 1941 var han leder for tyskernes femte ubåtflotilje (5. Unterseebootsflottille) som ble omgjort til en treningsflotilje og fikk base i Kiel. Han ble forfremmet til korvettkaptein i 1943.

Etter krigen ble han stilt for en britisk militærdomstol i Hamburg fordi han hadde gitt sine underordnede beskjed om å følge den såkalte Laconia-ordren som innebar at overlevende fra senkede skip ikke skulle reddes. Han ble i 1946 dømt til fem års fengsel for krigsforbrytelser, og ble løslatt i 1949.

Han levde en anonym tilværelse frem til sin død i 1996.

## Referanser
Svenska sjöfolksförbundet

**Svenska sjöfolksförbundet** var et svensk fagforbund innen Landsorganisationen i Sverige (LO) som ble dannet i 1932 gjennom en sammenslåing av flere mindre forbund. I 1996 ble det innlemmet i SEKO – facket för service och kommunikation, hvor det utgjør bransjeavdelingen SEKO sjöfolk.

## Referanser
Ezra Miller

**Ezra Matthew Miller** (født 1992) er en amerikansk skuespiller, musiker, sanger og modell.

## Bakgrunn
Miller er født og oppvokst i , New Jersey. Hens mor, Marta, er en moderne danser med tysk og nederlandsk opphav. Hens far, Robert S. Miller, er jødisk, og var senior visepresident og administrerende direktør for Hyperion Books og senere en utgiver ved Workman Publishing. Miller har to eldre søstre, Saiya og Caitlin. Ezra Miller anser seg selv som jødisk. 

Hen fikk sin første rolle da hen var 16 år, og bestemte seg etter det for å droppe ut av high school og satse på skuespillerkarrieren.

Miller ble arrestert i april 2022 etter angivelig å ha overfalt en kvinne på Hawaii. Kvinnene ble skadet i hodet.

## Film og TV
Ezra Miller fikk sitt gjennombrudd med tittelrollen i dramafilmen *[[Vi må snakke om Kevin]]* (2011). Hen har også en av hovedrollene i high school-filmen *[[The Perks of Being a Wallflower]]* (2012) med Logan Lerman og Emma Watson. Miller fikk svært gode kritikker for begge rollene. I 2013 spilte hen Leon i *[[Madame Bovary (film)|Madame Bovary]]* med Mia Wasikowska og Paul Giamatti, som er basert på romanen *[[Madame Bovary]]* fra 1857.

Miller har også hatt gjesteroller i TV-serier som *[[Californication (TV-serie)|Californication]]*, *[[Law & Order: Special Victims Unit]]* og *[[Royal Pains]]*.

### Filmografi
#### Filmer

#### TV

## Referanser


## Eksterne lenker
*
Żukowo

**Żukowo** (kasjubisk: *Żukòwò*, tysk: *Zuckau*) er en by med 6&nbsp;652 innbyggere (2021) i det nordlige Polen. Den ligger ved elven Radunia. 

## Referanser


## Eksterne lenker
* 
* Broderi i Żukowo
Tekstilkunst

**Tekstilkunst** er kunst der tråd eller tekstile stoffer i ulike former er benyttet, blant teknikkene kan være:

*Applikasjon (håndarbeid)
*Batikk
*Broderi, ulike teknikker og former
*Hekling
*Knipling
*Makrame
*Nupereller
*Stofftrykk
*Strikking
*Sying og skredderfag 
*Quilting
*ulike former for vev som 
**Bandvev
**Billedvev
**Tekstilvev
Mae Whitman

**Mae Margaret Whitman** (født 9. juni 1988 i Los Angeles, California) er en amerikansk skuespiller.

## Karriere
Mae Whitman fikk sin første store rolle allerede som åtteåring da hun spilte i blockbusteren *[[Independence Day (film)|Independence Day]]* (1996).  Hun hadde også gjesteroller i *[[Venner for livet]]*, *[[Chicago Hope]]* og *[[Judging Amy]]* på 90-tallet. Whitman spilte i tillegg i filmene *[[One Fine Day]]* (1996) med George Clooney og *[[Hope Floats]]* (1998) med Sandra Bullock, samt at hun hadde stemmen til Shanti i *[[Jungelboken 2]]* (2003) og Little Suzy i tegneserien *[[Johnny Bravo]]*.

Hun spilte de neste årene gjesteroller i diverse TV-serier, som *[[Arrested Development]]*, *[[Frustrerte fruer]]*, *[[Grey's Anatomy]]*, *[[Ghost Whisperer]]*, *[[Law & Order: Special Victims Unit|Law & Order]]* og *[[In Treatment]]*. Hun var også den første som ga Tingeling stemme i en Disney-film da hun gjorde det i filmen *[[Tingeling (film)|Tingeling]]* (2008) og flere oppfølgere.

Hun spilte biroller i filmene *[[Scott Pilgrim vs. the World]]* (2010) og *[[The Perks of Being a Wallflower]]* (2012), i tillegg til å ha en av hovedrollene i TV-serien *[[Parenthood]]*.

## Filmografi

## Eksterne lenker
*
Hjelpeinntekter

**Hjelpeinntekter** (engelsk: *ancillary revenue*) er inntekter som kommer fra andre varer eller tjenester enn et selskaps primære produkttilbud. Eksempler inkluderer matservering på sportsbegivenheter, inntekter fra bagasjehåndtering eller setevalg hos flyselskaper, restaurantinntekter på hoteller og bilvask solgt på bensinstasjoner. Hjelpeinntekter kan overstige primærinntektene, noe som fører til endringer i forretningsmodeller.

## Bruk i luftfart
Begrepet brukes blant annet innen luftfart, hvor det kan defineres som flyselskapers inntekter som ikke stammer direkte fra salg av flybilletter. Disse sekundærinntektene er i nyere tid blitt regnet som en viktigere del av inntektskilden til flyselskap, da spesielt innenfor såkalte lavprisflyselskap. Hjelpeinntekter er definert som «inntekter utenom billettsalg som er generert fra direktesalg til passasjerer, eller indirekte som en del av reiseopplevelsen». I praksis betyr dette inntekter fra salg av mat og tjenester ombord, bagasjegebyr og bonuskort-ordninger samt inntekter som stammer fra kommisjonsbaserte produkter for tredjepartsleverandører som hotell, leiebil og transport i forbindelse med passasjerens reise.

### Eksempler
Hos flyselskapet Ryanair hadde hjelpeinntekter i 2011 en økning på 11%, og utgjorde på et senere tidspunkt totalt NOK 6,9 milliarder, som er 21% av flyselskapets totale inntekter. Mens hjelpeinntekter ikke ble oppfunnet av Ryanair, ble den ekstreme forretningsmodellen som Michael O'Leary (Ryanair Chief Executive) så for seg, foreslått å omfatte provisjoner fra pay-per-view underholdning, ombordshopping, internettbasert spilling, leiebil og hotellbestillinger, og ville til slutt erstatte inntektene fra salg av flyselskapets seter.

For det norske flyselskapet Norwegian Air Shuttle utgjorde hjelpeinntekter i 2011 totalt 11,6% av de totale inntektene.

## Referanser
Johnny Simmons

**Johnny Simmons** (født 1986) er en amerikansk skuespiller.

## Karriere
Simmons gjorde seg for første gang bemerket da han spilte i *[[Evan Almighty]]* (2007) med Steve Carell og Morgan Freeman, der han spilte Carells sønn. Han spilte den unge versjonen av The Spirit (Gabriel Macht) i Frank Millers *[[The Spirit (film)|The Spirit]]* (2008), en film som også hadde Eva Mendes, Samuel L. Jackson og Scarlett Johansson på rollelisten.

Han var også med i *[[Hundehotellet]]* (2009) med Emma Roberts og Jake T. Austin, *[[The Greatest]]* (2009) med Carey Mulligan og Aaron Johnson og *[[Jennifer's Body]]* (2009) med Amanda Seyfried og Megan Fox, samt i kjempehiten *[[Scott Pilgrim vs. the World]]* (2010).

Han medvirket i tillegg i *[[The Conspirator]]* (2010), *[[21 Jump Street (film)|21 Jump Street]]* (2012) og *[[The Perks of Being a Wallflower]]* (2012).

## Filmografi

## Eksterne lenker
*
St. Olafs vei

**St. Olafs vei** (også Sankt Olafs vei, Sankt Olavs vei, St. Olavs vei) er en geologisk formasjon som historisk regnes å strekke seg fra Stoplesteinan ved Skåra i Eigersund kommune til Gaudland i Sokndal kommune i Rogaland, hvor den siste delen heter Spjodedalen. I virkeligheten strekker den seg videre helt til Mydlandsheia i Sokndal. Den er formet som en liten dal eller fordypning i terrenget. Noen kilder oppgir St. Olafs vei som den gamle ferdaveien mellom de to landssognene. I amtskartet over Stavanger Amt fra 1860 er St. Olafs vei tegnet inn som en mindre vei på stiplet linje.

## Opprinnelse
### Geologisk
St. Olafs vei har oppstått som følge av en forvitring av en grønnsteinsgang, en metamorf bergart som dannes av diabas og basalt ved lavtemperatur-påvirkning . Denne bergarten har forholdsvis lett for å forvitre og derfor er terrenget her både dypereliggende enn omgivelsene samt dekket av et fruktbart jordsmonn. Gangen tegner seg som en rett, grønnkledt stripe med en bredde på 20-30 meter (noen steder mellom 40-80 meter) og en lengde på cirka 26 kilometer (historisk regnet kun til Gaudland og da cirka 15 kilometer lengde). Langs denne veien forekommer store mengder titan-jernstein .

### Mytologisk
Ifølge sagnet seilte Olav den hellige nordfra, da han ved Egersund skulle unngå sine fiender. Han seilte derfor med skuten sin over land og kløyvde berget med kjølen. Han kom etter sagnet seilende inn av sjøen rett på Eigerøy ved Kompåsen, hvor skuta satte nesen høyt i været og dukket så ned og fór tvers over sundet. Så gikk skuta opp Kveldskaret og ned tvers over Årstaddalen, så opp Skårabrekka og til Skåra. Derfra satte han kurs rett sydøst, opp og ned i en rasende fart. På begge sider av dalen kan man ennå se noen store runde hauger, som er størknede bølger etter ferden hans .

## Referanser
Schenkel

**Schenkel**:
* Andrea Maria Schenkel (* 1962, Regensburg), en tysk forfatterinne
* Reto Schenkel (* 1988), en sveitsisk friidrettsutøver
Jan Fredrik Andresen

**Jan Fredrik Andresen** (født 1960) er en norsk lege som var direktør for Statens helsetilsyn fra 2012 til 2023. 

Han avla medisinsk embetseksamen fra Universitetet i Oslo i 1989 og ble spesialist i psykiatri i 2006. 

Han var ansatt i Statens helsetilsyn fra 1992 til 2001, fra 1998 som avdelingsdirektør. Inntil 2012 var Andresen avdelingssjef og leder for Voksenpsykiatrisk avdeling Vinderen ved Diakonhjemmet Sykehus.

Jan Fredrik Andresen ble 28. september 2012 utnevnt til direktør i Statens helsetilsyn for en periode på seks år, og tiltrådte i november samme år. I november 2018 ble han utnevnt for en ny seksårsperiode, men gikk av i mai 2023 for å lede endringer i helseforvaltningen som spesialrådgiver i Helse- og omsorgsdepartementet.

## Referanser


## Eksterne lenker
* ''Oppgåvene - Statens helsetilsyn.'' Statens helsetilsyns hjemmeside. Besøkt 30.5.2023
Badinerie

**Badinerie** (også *badinage*; fransk for «spøk») er et dansbart karakterstykke – og ikke i egentlig forstand en dans – i suiter fra 1700-tallet. 

Badinerier er på binær form og går i en livlig totakt, mye likt en hurtig gavotte.

Det langt mest kjente eksempelet på en badinerie er sluttsatsen i 2. orkestersuite i h-moll (BWV 1067) av Johann Sebastian Bach, men også Christoph Graupner og Georg Philipp Telemann brukte formen i franske *ouverturer*, også de i hurtige tempi og i 2/4 eller *[[alla breve]]*.  Mange badinerier begynner med opptakt, men det finnes unntak, f.eks brukte ikke Graupner opptakt.

Mens betegnelsen «badinerie» ikke er mye brukt, er det italienske motstykket «scherzo» langt mer vanlig.

## Referanser
Norges Grunnlov § 88

**Paragraf 88 i [[Norges Grunnlov]]** er grunnlaget for Norges Høyesterett og dermed den dømmende makt i Norge. Den bestemmer at Høyesterett er Norges høyeste domstol.

## Paragrafens nåværende tekst
*Høyesterett dømmer i siste instans. Dog kan innskrenkninger i adgangen til å få Høyesteretts avgjørelse bestemmes ved lov.*

*Høyesterett skal bestå av en justitiarius og minst fire andre medlemmer.*
## Referanser
Johs. H. Giæver

**Johs. H. Giæver AS** er en produsent av norsk tørrfisk med virksomheter på flere nordnorske steder; Havnnes, Djupvik, Henningsvær og Kongsfjord. 

Havnnes på Uløya er Norges nordligste bevarte handelssted som fortsatt er i drift. Firma Johs. H. Giæver AS driver idag med produksjon og eksport av tørrfisk og klippfisk, samt overnatting og utleie av båter. 

Johannes Holmboe Giæver d.e. var født i 1844, og kom til Havnnes som handelsbetjent i 1866. Etter at han ble gift med Ovidia Fredrikke Lyng Hallen, datter av Jens Severin Hallen og hans hustru Aanne Margrethe Holmboe, overtok han sin svigerfamilies virksomhet, som han fortsatte under navnet Johs. H. Giæver. Dette var i 1868. Men virksomheten i slektens eie er atskillig eldre. Den forretning som Johs. H. Giæver overtok, var startet av Thomas A. Lyng i 1795, ifølge kopi av kongelig bevilling. 

Thomas A. Lyng var gift med den nå legendariske «Mor Lyng» som selv fikk tolv barn hvorav ingen levde opp. «Mor Lyng» bestyrte sitt store gods, «Skjærvøgodset», som omfattet mer enn fjerdeparten av hele Troms fylke. I mangel av egne barn tok hun til seg 32 pleiebarn, som alle vokste opp på Havnnes. En av disse var hennes brordatters sønn, Jens Severin Hallen, som arvet og overtok Havnnes etter henne.

## Litteratur
*John Henrik Lie og Fin Serck-Hanssen: *Væreiere og nessekonger.* Olympia Press, Horten 2008. ISBN 978-82-992252-5-0 (kapittel *Havnnes*, s. 304-317)
*N.A. Ytreberg: "Nordlandske handelssteder" F. Bruns bokhandels forlag 1942 Innbundet
*Axel Coldevin "Jordegods og storgårder i Nord-Norge" Lokalhistorisk forlag, 1990. ISBN13 9788274040274
*Guttorm Friis "Skjærvø Sparebank" Utgitt av Skjærvø og Nordreisa Sparebank, 1965
*Guttorm Friis "Handelsstedet Havnnes" 1987
*M. Fugelsøy "Skjervøy Bygdebok I & II"
*John Giæver "Vesle Thomas", Den norske bokklubben, 1970
*John Giæver "De lystige koner i Mårsund" Tiden norsk forlag, 1962
*Nils M. Knutsen "Nessekongene" Gyldendal, 1988, ISBN	8205162999, 9788205162990

## Eksterne lenker
* Johs. H. Giæver AS, Havnnes Handelssted
Dylan McDermott

**Dylan McDermott** (født Mark Anthony McDermott; 1961) er en amerikansk skuespiller.

McDermott hadde sin debut i krigsfilmen *[[Hamburger Hill]]* (1987), som også hadde blant andre Steven Weber, Courtney B. Vance og Don Cheadle på rollelista. Han var også med i Wolfgang Petersens actionfilm *[[In the Line of Fire]]* (1993) med Clint Eastwood, John Malkovich og Rene Russo og den romantiske komedien *[[Three to Tango]]* (1999) med Matthew Perry og Neve Campbell.

Han spilte rollen som Bobby Donnell i TV-serien *[[The Practice]]*, som han spilte i 147 episoder fra 1997 til 2004. Han mottok en Golden Globe i 1999 for rollen, og han ble også nominert i 2000 og 2001. Han har i tillegg en Emmy-nominasjon å skilte med fra 1999.

Han deltok også i TV-serien *[[American Horror Story]]*, hvor han spilte Ben Harmon, en av hovedrollene.

Han spilte i high school-filmen *[[The Perks of Being a Wallflower]]* (2012) med Logan Lerman, Emma Watson og Ezra Miller. Her spilte han birollen som Lermans far.

Han spilte også en rolle i *[[The Campaign]]* (2012) med Will Ferrell og Zach Galifianakis.

## Filmografi
### Filmer

### Fjernsyn

## Referanser


## Eksterne lenker
*